Ois Ãnwoat zum Wales sain Rewisionismus håd da Larry Sanger auf saina aigenen Homepage sai Kloaschdölung zu dém Gãnzn publiziad, wo a a åide Pressemittailungen fu Wikipedia und Zaidungsartikl ois Bewais ãfiad, dé ole in Jimbo Wales und eam søwa ois Gründa bezaichnen. Bai ana Diskusion mid n Brian Bergstein fu da Associated Press håd da Jimbo Wales dazua gsågt: "Wånz iwa dés schraibz, kopiaz ned unhintafrågt, wås da Sanger dé gãnze Zaid behaupt. Es is absuad, das ea da Mid-Begründa fu Wikipedia sai soid. I rég mi e ned Voigas auf zwéng dém. De Faktn san auf maina Saitn und déswéng is ma dés e mea oda weniga wuascht."